Marita van der Vyver - Wikipedia
(Aangestuur vanaf Marita van der Vyfer)
3 seuns, 1 dogter
Marita van der Vyver (gebore 6 Mei 1958 in Kaapstad) is 'n Afrikaanse skrywer.
Sy voltooi haar laerskoolloopbaan in Bellville en Welgemoed, hoërskool in Menlopark en Nelspruit. Daarna kry sy 'n studiebeurs om aan die Universiteit van Stellenbosch te studeer, waar sy in 1978 'n B.A.-graad verwerf. In 1979 voltooi sy 'n honneursgraad en later 'n meestersgraad in joernalistiek. Ná 'n paar jaar oorsee werk sy vir Die Burger as verslaggewer, as kopieskrywer by Leserskring, en daarna as artikelskrywer by Sarie. Haar eerste jeugverhaal is Van Jou Jas (1982), gevolg deur twee jeugboeke, Tien vir 'n vriend (1987) en Eenkantkind (1991).
Haar eerste roman vir volwassenes, Griet skryf 'n sprokie, het in 1992 verskyn. Die roman is bekroon met die ATKV-prys, die M-Net-boekprys en die Eugène Maraisprys. Dié boek is later vertaal in Engels, Nederlands, Duits, Frans, Italiaans, Spaans, Sweeds, Tsjeggies, Chinees en Hebreeus. Van der Vyver skryf daarna in 1994 'n roman, Dinge van 'n kind (1994). In 1997 skryf sy haar eerste boek vir jong kinders, Olinosters op die dak. Wegkomkans volg in 1999 gepubliseer en Griet kom weer in 2001. Haar nuutste jeugboek is Die ongelooflike avonture van Hanna Hoekom, terwyl Die hart van ons huis, waarin sy haar lewe in die Provence skets, in 2004 uitgegee word.
Van der Vyver woon sedert 1999 saam met haar Franse man en vier kinders op die Franse platteland.
Griet skryf ’n sprokie, 1992
Die dinge van 'n kind, 1994
Wegkomkans, 1999 (Heruitgawe, Protea Boekhuis, 2018)
Griet kom weer, 2001
Die hart van ons huis, 2004
Bestemmings /Short Circuits, 2005
Stiltetyd /Time Out, 2006 (Heruitgawe, Protea Boekhuis, 2019)
Franse briewe: Pos uit Provence, 2008
Dis koue kos, skat, 2010
Just Dessert, Dear, 2010
Die blou van onthou, 2012
'n Fontein voor ons deur, 2013
A Fountain in France, 2013
Misverstand/You Lost Me, 2017
Winterkos in Provence/Winter Food in Provence, 2014
Bundels (essays, rubrieke en opiniestukke)
Retoer: Pretoria - Provence
Van jou jas, 1982
Tien vir ’n vriend, 1987
Olinosters op die dak / Rhinocephants on the Roof, 1996
Die ongelooflike avonture van Hanna Hoekom, 2002
Die simpel dinge wat mense mis, 2004
Hy bly my broer, 2005
Mia se ma / Mia’s Mom, geïllustreer deur Piet Grobler, 2005
The Hidden Life of Hanna Why, 2007
Die mooiste sprokies van Grimm, 2010
Sweemlesse met 'n meermin, 2015
Die Tienie Hollowaymedalje vir Kleuterliteratuur is in 1997 aan haar toegeken vir die boek Olinosters op die dak. Die MER-prys is in 2000 aan haar toegeken vir kinderlektuur. Sy word in 2016 bekroon met die Scheepersprys van die Suid-Afrikaanse Akademie vir Wetenskap en Kuns vir die boek Swemlesse vir ’n meermin.
Die Ongelooflike Avonture van Hanna Hoekom, rolprent van haar gelyknamige boek.
↑ https://maritavandervyver.info/html/books/books.html URL Opgespoor en besoek op 21 November 2019
↑ "Die Raad van die Suid-Afrikaanse Akademie vir Wetenskap en Kuns: Bekronings 2016" (html). Litnet. 31 Maart 2016. Geargiveer vanaf die oorspronklike op 9 Oktober 2019. Besoek op 1 April 2016.
Van der Vyver se webtuiste
ISNI: 0000 0001 1678 0820
WorldCat Identities: lccn-n93057150
Ontsluit van "https://af.wikipedia.org/w/index.php?title=Marita_van_der_Vyver&oldid=2170474"
Die bladsy is laas op 26 April 2020 om 13:58 bygewerk.